De amore coniugali/2.12
<div class="text">

XII.
Naenia quinta
ad somnum inducendum
mater canticat
 

Scite puer, mellite puer, nate unice, dormi;
claude, tenelle, oculos, conde, tenelle, genas.
Ipse sopor: «Non condis, ait, non claudis ocellos? «
En cubat ante tuos Luscula lassa pedes.
5
Languidulos, bene habet, conditque et claudit ocellos
Lucius, et roseo est fusus in ore sopor.
Aura, veni, foveasque meum placidissima natum.
An strepitant frondes? Tam levis aura venit;
scite puer, mellite puer, nate unice, dormi;
10
aura fovet flatu, mater amata sinu.